La bandera republicana ha sigut desplegada, durant uns minuts, en l'Ajuntament de Sagunt i en la Tinència d'Alcaldia per a commemorar el 14 d'Abril
13 d’abril 2018

![](/media/xmflrvwt/75_c_banderarepublicana_01.jpg)  
![](/media/mfjhyiyy/75_c_banderarepublicana_04.jpg)  
  

Després de l'aprovació de la proposició d'Esquerra Unida per a la celebració del 14 d'Abril, Dia de la II República, al passat ple del 27 de març de 2017, la bandera republicana ha sigut desplegada, durant uns minuts, als balcons de l'Ajuntament de Sagunt i de la Tinència d'Alcaldia al ritme de l’himne de Riego com a homenatge a totes les persones que van defensar la II República així com el període democràtic que es va inaugurar.

  

La proposta, presentada per la regidora Roser Maestro, assenyalava també que es van a celebrar actes en commemoració del 87 aniversari de la II República. A més a més, el text argumentava que la II República va promoure l'avanç en la transformació de la nostra societat, en la defensa de les llibertats individuals i col·lectives, i en la consecució de la justícia social i va suscitar l'entusiasme del poble amb un programa alternatiu a la vella Espanya monàrquica, del caciquisme, la Restauració i la dictadura. Entre els seus principals assoliments, el text indicava que la República va obrir la porta a la participació política de les dones, les quals van conquistar, l'1 d'octubre de 1931, per primera vegada el dret de vot, el matrimoni civil i el dret al divorci. Esta experiència democràtica d'Espanya és el precedent clar de la llibertat i la democràcia de la qual avui disfrutem, segons indicava la moció.

  

Així mateix, la proposició també assenyalava que el 14 d'Abril ha de ser una data reivindicativa per a reclamar el dret a la República i fer un homenatge a tots els alcaldes i regidors dels ajuntaments d'aquell període, així com condemnar el colp d'estat franquista contra la II República.

​

![](/media/y3tp2agr/75_c_banderarepublicana_03.jpg)  
![](/media/rewkcx0a/75_c_banderarepublicana_02.jpg)  

*   [](http://www.facebook.com/sharer.php?u=https://aytosagunto.es/va/actualitat/la-bandera-republicana-ha-sigut-desplegada-durant-uns-minuts-en-l-ajuntament-de-sagunt-i-en-la-tinencia-d-alcaldia-per-a-commemorar-el-14-d-abril/ "Facebook")
*   [](http://twitter.com/share?url=https://aytosagunto.es/va/actualitat/la-bandera-republicana-ha-sigut-desplegada-durant-uns-minuts-en-l-ajuntament-de-sagunt-i-en-la-tinencia-d-alcaldia-per-a-commemorar-el-14-d-abril/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-bandera-republicana-ha-sigut-desplegada-durant-uns-minuts-en-l-ajuntament-de-sagunt-i-en-la-tinencia-d-alcaldia-per-a-commemorar-el-14-d-abril/ "Linked In")
*   [](mailto:?body=https://aytosagunto.es/va/actualitat/la-bandera-republicana-ha-sigut-desplegada-durant-uns-minuts-en-l-ajuntament-de-sagunt-i-en-la-tinencia-d-alcaldia-per-a-commemorar-el-14-d-abril/)